### Resume

Som del af arbejdet med Udviklingsplanen for [adresse] har Vejle Kommune søgt og opnået 693.000 kr. fra Nordea-fonden til et nyt sti- og oplevelsesbånd, der skal sikre sammenbinding af centrale mødesteder, boligområder og institutioner på [adresse]. Projektet er et vigtigt skridt i [adresse] arbejde med Udviklingsplanens mål om at skabe nye forbindelser og færdsel, trafikal tryghed og møder mellem mennesker. Projektet har en samlet anlægsudgift på ca. 1,8 mio. kr., og der søges om bevilling på 375.000 kr. i puljen til fondsmedfinansiering, hvormed projektet vil være fuldt finansieret og kan igangsættes.

### Sagsfremstilling

Baggrund:

Vejle Kommune gennemfører frem mod 2030 den såkaldte ’Udviklingsplan for [adresse]’ med henblik på at nedbringe andelen af almene familieboliger fra 100 % til 68 %. Planen blev udarbejdet og vedtaget i 2019 i samarbejde med AAB Vejle jf. almenboligloven per 22. november 2018 vedrørende hårde ghettoområder og fysiske udviklingsplaner.

Som en del af planen skal Vejle Kommune og [adresse] i samarbejde omdanne og fortætte med i alt 219 nye boligenheder, og den fysiske omdannelse og fortætning gennemføres i 3 etaper frem mod 2030.

Det er samtidigt et centralt redskab i Udviklingsplanen, at der i- og omkring [adresse] arbejdes med bløde forbindelser og sti-forløb, der sikrer en ny færdsel mellem borgerne på [adresse] og som kan forbinde de nye boligprojekter, offentlige institutioner og sociale og kulturelle ’hotspots’ som Vejle Kommune arbejder med udviklingen og omdannelse af, herunder den nye dyrelegeplads ’Toppen af Nørremarken’, Nørremarkscenteret og Nørremarkshallen.

Som del af arbejdet besluttede Byrådet i forbindelse med salget af Byg&leg-grunden i 2022 at bevilge 4,5 mio. kr. af salgsprovenuet til reetablering af de rekreative arealer ’Toppen af Nørremarken’, mens Byrådet på møde den 24. maj 2023, i forbindelse med det endelige salg og godkendelse af lokalplan for Byg&Leg-boligprojektet, frigav de resterende midler fra salgsprovenuet (2,3 mio. kr.) til delprojekter i området - midler der blandt andre projekter påtænkes afholdt i forbindelse med omdannelse af Nørremarkscenteret.

’Det grønne loop’ – en forbundet bydel:

’Det grønne Jasmin Frederiksen har været et centralt projekt i Udviklingsplanens fysiske greb lige siden vedtagelsen af Udviklingsplanen for Finlandsparken. Siden 2021 har Vejle Kommune faciliteret et samarbejde med foreninger, institutioner og borgere på [adresse] om at udvikle det grønne oplevelses- og stibånd, der skal sikre ny færdsel og forbindelser mellem mennesker på [adresse].

Projektet er visualiseret og uddybet i bilag 2.

Med ’det grønne loop’ skabes en ny diagonal forbindelse mellem den nye dyrelegeplads ’Toppen af Nørremarken’ og det kommende boligprojekt på Byg&leg-grunden langs med Kirstin Nielsen vestside og mod Nørremarkshallen for der at gå stik øst langs Grundet [adresse] som en styrket blød forbindelse til [adresse].

Som en del af loopet arbejdes med opholdsrum, vild natur og ny beplantning samt oplevelser og formidlingsindsatser af Vild med Vilje og ’Vandets Vej’-projektet, herunder en stor cykelbane på areal beliggende i nærhed til Nørremarkshallen. [adresse] (NFS) har igennem længere tid arbejdet med Cykelbane-projektet, der nu er en del af det grønne loop.

På strækningen langs Grundet [adresse] arbejdes med grønne sidelommer og mindre trafiksikkerhedstiltag, der skal sikre, at biler ikke parkerer på de grønne arealer og gør det utrygt at cykle, hvilket er et særligt opmærksomhedspunkt for den lokale fokusgruppe og i den bydelsgruppe, som Vejle Kommune samarbejder med i forbindelse med Udviklingsplanen for [adresse].

Der er i udviklingen af projektet et særligt fokus på at sikre loopets brug af foreninger og institutioner. Der er i den forbindelse dialog med de lokale skoler, der ønsker at bruge loopet i deres idrætstimer/eliteidrætslinjer. Bydelsmødrene under den boligsociale helhedsplan vil arrangere gå-klubber, ligesom loopet også kommer til at spille en central rolle i den bløde færdsel mellem [adresse] og Nørremarkshallen, hvor der bl.a. er ’gåbusser’ til- og fra fodboldtræning, hvor ældre børn følger mindre børn til- og fra foreningsaktiviteter.

Projektet har en samlet anlægsudgift på 1.767.000 kr. inkl. fondsmoms. Heraf udgør 693.400 kr. fondsstøtte fra Nordea-fondens Pulje ’Her [adresse], hvorved den samlede egenfinansiering fra Vejle Kommune er ca. 1.074.000 kr. inkl. André Kjeldsen.

For at kunne realisere projektet udestår finansiering på 375.000 kr., der foreslås finansieret i medfinansieringspuljen til fondsansøgninger.

De resterende 699.000 kr. er finansieret ved opnåede besparelser på de gennemførte anlæg af etape 1 og 2 ved dyrelegepladsen ’Toppen af Nørremarken’ i det nordlige [adresse] (237.000 kr.), ved bevilgede midler til delprojekter i området jf. salget af Byg&leg-grunden (300.000 kr.) samt ved tidligere bevilget ghettomidler jf. Lov og cirkulæreprogram 2019 (162.000 kr.).

Videre proces:

Nordea-fondens bevilling forudsætter, at Vejle Kommune snarest tilvejebringer den fulde egenfinansiering af beløbet, så projektet kan gennemføres.

Såfremt bevillingen opnås, vil Vejle Kommune igangsætte projektering og anlæg af det grønne loop i efteråret 2023 parallelt med det geografisk tilgrænsende anlæg af den sidste del af dyrelegepladsen ’Toppen af Nørremarken’ etape 3 (finansieret ved tidligere bevilling).

### Økonomi

Den samlede udgift til Det grønne loop udgør 1.767.000 kr. De 537.000 kr. afholdes indenfor tidligere bevilling, og der søges om bevilling til de resterende 1.230.000 kr. jf. nedenstående.

![](data:image/png;base64...)

Opsummering af de bevillingsmæssige konsekvenser vedr. anlæg:

Sagen medfører, at der afsættes rådighedsbeløb og gives anlægsbevilling til projektet Det grønne [adresse]. Af udgiftsbevillingen på 1.230.000 kr. er 121.000 reserveret til fondsmoms.

Udgiftsbevillingen finansieres af tilskud fra Nordea Fonden (693.000 kr.), af puljen til fondsmedfinansiering (375.000 kr) og af ghettomidler (162.000 kr.)

Forskydning mellem årene reguleres via kassen.

Høring:

Centralt Budget har ingen bemærkninger af bevillingsmæssig karakter.

### Sagens videre forløb

Sagen skal behandles af Økonomiudvalget og Byrådet.

### Historik

Kommunaldirektøren indstiller 14. august 2023, pkt. 163:

at de bevillingsmæssige konsekvenser godkendes jf. bevillingsskema under afsnittet økonomi.

Beslutningen fra Økonomiudvalget 14. august 2023, pkt. 163:

Godkendt.

### Beslutning

Godkendt.

### AabenBeslutning